Uniunea Europeană continuă să sprijine Ucraina. 50 de milioane de euro vor ajunge la civilii afectați de război.
Uniunea Europeană a anunţat că va acorda o nouă finanţare umanitară în valoare de 50 de milioane de euro pentru a-i sprijini pe civilii afectaţi de invazia Rusiei în Ucraina. Reprezentanţii UE au anunţat că noua finanţare "va răspunde celor mai presante nevoi umanitare" prin furnizarea de servicii medicale de urgenţă, acces la apă potabilă, adăpost şi protecţie, anunţă Sky News. Ajutorul UE ajunge astfel la suma de 143 de milioane de euro.
Uniunea Europeană a anunţat că va acorda o nouă finanţare umanitară în valoare de 50 de milioane de euro pentru a-i sprijini pe civilii afectaţi de invazia Rusiei în Ucraina.Reprezentanţii UE au anunţat că noua finanţare "va răspunde celor mai presante nevoi umanitare" prin furnizarea de servicii medicale de urgenţă, acces la apă potabilă, adăpost şi protecţie, anunţă Sky News."Cu milioane de oameni în mişcare sau blocaţi în zonele de război active, nevoile din Ucraina sunt deja enorme. Acum, trebuie să fim pregătiţi pentru o nouă intensificare a atacurilor nemiloase ale Rusiei asupra Ucrainei, în special în est. Cu această sumă suplimentară de 50 de milioane de euro, UE continuă să pună rapid la dispoziţia partenerilor săi fonduri umanitare pentru a intensifica în continuare asistenţa. Aceasta va ajuta oamenii din zonele greu accesibile, care nu au acces la asistenţă medicală, apă şi electricitate, precum şi pe cei, care au fost nevoiţi să fugă şi să lase totul în urmă. Ucraina, suntem alături de voi", a declarat comisarul UE pentru gestionarea crizelor, Janez Lenarcic.Ajutorul UE ajunge astfel la suma de 143 de milioane de euro.Pe partea cealaltă, Uniunea Europeană se gândește deja la alte sancțiuni pentru Rusia. Viitoarele sancțiuni vor viza băncile, în special Sberbank, precum și petrolul, a declarat șefa Comisiei Europene, Ursula von der Leyen, pentru un ziar german, potrivit Reuters."Analizăm în continuare sectorul bancar, în special Sberbank, care reprezintă 37% din sectorul bancar rusesc. Și, bineînțeles, există probleme legate de energie", a spus ea.